
SE APROBA,

PRIMĂRIA MUNICIPIULUI TIMISOARA



P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ
Nr.U22006-001801/15.05.2007
REFERAT

privind aprobarea Planului Urbanistic de Detaliu “Construire locuinţe individuale”, 
strada Mircea cel Bătrân nr. 93, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22007-001801/27.03.2007 privind aprobarea Planului Urbanistic de Detaliu “Construire locuinţe individuale”, strada Mircea cel Bătrân nr. 93 Timişoara;

Având în vedere prevederile Certificatului de Urbanism, nr. 6124/16.10.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Construire locuinţe individuale”, strada Mircea cel Bătrân nr. 93, Timişoara 


Planul Urbanistic de Detaliu este elaborat de proiectantul S.C. “WH PROJECT” S.R.L., proiect nr. 138/2006, la cererea beneficiarului SĂVESCU COSTEL şi SĂVESCU MARIA.
Terenul studiat în cadrul P.U.D. este situat în intravilanul municipiului Timişoara, în zona de nord-vest a oraşului. Prin P.U.G. Timişoara pentru acest amplasament este stabilită funcţiunea de locuinţe şi funcţiuni complementare.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată în cadrul P.U.D. este de 962 mp şi este proprietatea privată a lui SĂVESCU COSTEL şi SĂVESCU MARIA, teren înscris în CF nr. 9763 Timişoara având nr. top 21227 casă şi curte în suprafaţă de 226 mp şi nr. top 21226 grădină în suprafaţă de     736 mp, în str. Mircea cel Bătrân nr. 93.
Documentaţia s-a întocmit pentru construirea a două locuinţe individuale; clădirile vor adăposti funcţiuni de locuire pentru două familii cu spaţii annexe, care, funcţional vor îndeplini cerinţele beneficiarului. 
Soluţia urbanistică a ţinut cont de posibilitatea dezvoltării şi densificării ulterioare a cvartalului delimitat de str. Mircea cel Bătrân 93, Moise Doboşan, Grigore Alexandrescu şi str. Herta.
Accesul pe parcelă se va face din strada Mircea cel Bătrân, conform planşei anexă la Avizul Comisiei de Circulaţie nr. T92007-000060/01.03.2007.

S-au prevăzut spaţii verzi pe latura sudică a amplasamentului, spaţii verzi care asigură atât agrementarea terenului amenajat cât şi o protecţie vizuală faţă de vecinătăţi, în proporţie de minim 20%.
Indicii propuşi prin prezenta documentaţie sunt:

POT maxim = 34,7 % 
CUT maxim = 0,465
Regim maxim de înălţime P+1, P

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Plan Urbanistic de Detaliu “Construire locuinţe individuale”, strada Mircea cel Bătrân nr. 93 Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

